Lolland-Falsters Stifts-Tidende, 1838-07-06
Fædrelandet. J Mødet den 13 androg Ole Kirk paa at Forsamlingen skulde lykønske Kongen i Anledning af d. 20 Juni, hvilket Forsamlingen vedtog, hvorefter det blev overladt til Commissarius at udføre dette Hverv, som han og med Glæde paatog sig. AfPetitionscommitteens Referent, Stiftsprovst Hald foredroges derpaa et af Biskop Øllgaard indleveret Andragende fra Bjergerne paa Læsøe om at det i Henseende til Accord eller Fastsættelse af Bjergeløn maa, forsaavidt Læsøe angaaer, forblive ved de for Frd 28de Decbr. 1836 gjældende Lovbestemmelser, hvilket Andragende Forsamlingen med 27 Stemmer mod 23 vedtog ikke skulde oplæses. Et ligeledes af Biskop Øllgaard indleveret Andragende fra endeel Præster i Viborg Stift om Offers Afskaffelse i Kirken og Forandring til Præstepenge blev derimod med 30 Stemmer mod 20 antaget til Oplæsning, og efterat der var discuteret over om det nærmere skulde undersøges af en Committee blev det med samme Stemmeantal vedtaget at en Committee skulde nedsættes, og denne kom til at bestaae af Biskop Øllgaard, Tobaksfabriqueur Funder og Justitsraad Fjeldstrup. Derefter blev oplæst et Andragende fra endeel Procuratorer ved Overretten i Viborg om Forbedring i deres Kaar, som med 42 Stemmer mod 7 blev bestemt at undersøges af en Committee bestaaende af Justitsraad Bruun, Assessor With og Procurator Petersen. Tvende Andragender angaaende Brænderierne bleve udsatte indtil et fra en Deputeret indkommen Forslag om samme Gienstand blev foretaget. Et af Proprietair Dalsgaard indleveret Andragende fra nogle Fiskere i Struer og Fiskerie, Kjørsel af Fattige, Taxt paa Korn, Skolernes Forbedring, Fattigvæsenet m. m. blev ikke antaget til Oplæsning af Forsamlingen. Et af Assessor With indleveret Andragende fra Seminarist Nielsen i Greis om at Vacancer i Skolelærerembeder maatte offentligen bekjendtgjøres, blev oplæst, men efter en kort Debatte om i denne Anledning en Committee skulde nedsættes, blev dette Spørgsmaal eenstemmigen besvaret benægtende. Et Andragende fra endeel fattige Folk paa Læsøe om Brænderierne, et Ditto fra Dybvad Godses hoveri gjørende Huusmænd, og et Ditto fra 5 Hovbønder af Blidstrup paa Morsøe om at Hoveriet maatte bestemmes til en Afgivt, bleve, da de ei vare indgivne gjennem nogen Deputeret og da Jngen antog sig dem, henlagte. J Mødet den 14 Juni blev Sagen angaaende Udkastet til en Anordning indeholdende en nærmere Bestemmelse af Lovens 53 18 og Pl. 18 Jan. 1788 foretagne til foreløbig Behandling, hvorefter Oberst Brock fremlagde et Forslag om Stænderforhandlingernes Offentlighed, der gik ud paa at indføre denne naar de nye Valg i 1840 ere foregaaede. Commissarius og Landvæsenscommissair Wulff opponerede mod Forslaget, hvorhos dog Sidstnævnte selv tilstod, at Ønsket om Offentlighed ikke alene blev deelt af hans Committenter, men endog af den tænkende Pluralitet, af Nationen. Efterat derpaa Stiftsprovst Hald, Auditeur Roulund, Assessor With, Ritmester Friis og Præsidenten kraftigen havde understøttet Forslaget blev det sat under Afstemning om en Committee skulde nedsættes, men da 24 Stemmer erklærede sig herfor, og ligesaa mange derimod blev Forslaget anseet som afviist. Præsidenten gjorde derpaa Forsamlingen opmærksom paa, at det var tvivlsomt fra hvilken Tid de Deputeredes Functionstid skulde regnes, og efterat Commissarius i denne Anledning havde yttret sig, blev det bestemt, at en Committee skulde nedsættes for at tage denne Sag under Overveielse, og til Medlemmer af denne Committee blev valgt Assessor With, Stiftamtmand, Rosenørn og Etatsraad Brink=Seidelin. J Mødet, d. 16 Juni tilkjendegav Præsidenten Forsamlingen, at Procurator Juel til Wanggaard var bleven valgt til Deputeret for de mindre Landeiendoms besidderes 2det Valgdistrict, og efterat Sagerne om Udkastet til en Anordning, hvorved Frd. 26 Octor. 1804 og Pl. af 14 Decbr. f. A. som angaae Gjeldsforpligtelser, som indgaaes af Umyndige og Mindreaarige, forandres, samt Udkastet til en Placat, indeholdende nærmere Bestemmelser om Omløben med Varer, vare blevne foreløbig discuterede, oplæste Etatsraad Brink=Seidelin et Forslag om at de kongelige Lovndkast maatte for Fremtiden blive de Stænderdeputerede meddeelte før deres Sammenkaldelse, hvilket Forslag eenstemmigen blev vedtaget at skulle prøves af en Committee, der kom til at bestaae af Auditeur Rou lund, Proponenten og Kammerjunker Lüttichau.